वैसे तो कुछ न कुछ आयडिया सबको आते हैं। एक व्यक्ति को सैंकड़ों आयडिया भी आ सकते हैं। थॉमस अल्वा एडिसन इसके बेहतरीन उदाहरण हैं। उनके नाम सैंकड़ों ‘पेटेंट’ दर्ज हैं। लेकिन, आयडिया का आना कोई खास बात नहीं है। खास बात तो तब होती है जब वह आयडिया व्यवहारिक धरातल पर उतर कर अपने लोक कल्याणकारी स्वरूप में सामने आता है। अतः जब कोई आयडिया मिल जाए तब असली समस्या इसको व्यवहारिक धरातल पर उतारने और क्रियांवित करने की होती है।